Vermiste Benoni-tiener opgespoorBianca Roos van Benoni . Bianca Roos, ŉ 16-jarige meisie van Benoni, wat sedert Maandagaand vermis was nadat sy omstreeks 19:00 haar ouerhuis verlaat het, is Dinsdagmiddag opgespoor. Elmarie Pretorius, van die People Search and Rescue Unit (PSARU), ŉ maatskappy wat hom beywer om vermiste persone op te spoor, het aan Maroela Media gesê sy is veilig. “Ek is saam met haar by die polisiestasie om ŉ verklaring af te lê,” het Pretorius gesê. Pretorius kon nie verder oor die voorval uitbrei nie en het gesê ŉ polisieondersoek teen ŉ derde party is onderweg. Roos gaan weer later in die sorg van haar ouers geplaas word. Lees ook: Benoni-tiener word vermis